kardosdrur/scandi-wiki huggingface dataset:
EM i ishockey 1995 (kvinder)

Europamesterskabet i ishockey for kvinder 1995 var det fjerde EM i ishockey for kvinder. Mesterskabet blev arrangeret af IIHF, og siden sidste EM var deltagerantallet steget fra 11 til 14 hold. Mesterskabet blev afviklet i to niveauer: A-EM med deltagelse af seks hold blev spillet i Riga, Letland den 20. – 25. marts 1995, mens de resterende otte hold spillede B-EM i Esbjerg, Odense og Gentofte i Danmark i perioden 27. – 31. marts 1995.

EM-guldet blev for fjerde gang i træk vundet af de forsvarende mestre fra Finland foran Sverige, som dermed vandt sølvmedaljer for fjerde gang i træk. Bronzemedaljerne blev vundet af Schweiz, og det var holdets bedste EM-placering indtil da.

A-EM 

A-Europamesterskabet blev spillet i Riga, Letland i perioden 20. – 25. marts 1995. Mesterskabet havde deltagelse af seks hold, som spillede en enkeltturnering alle-mod-alle. Holdet, der sluttede som nr. 6, rykkede ned i B-gruppen.

Medaljevindere

B-EM 

B-Europamesterskabet blev spillet i Esbjerg, Odense og Gentofte i Danmark den 27. – 31. marts 1995. Turneringen havde deltagelse af otte hold, og de spillede først en indledende runde i to grupper med fire hold. Vinderne af de to grupper mødtes i B-EM-finalen, de to toere gik videre til bronzekampen, treerne dystede om 5.-pladsen, mens de to firere måtte tage til takke med at spille om 7.-pladsen.

Indledende runde

Gruppe A 

Kampene i gruppe A blev spillet i Odense.

Gruppe B 

Kampene i gruppe B blev spillet i Esbjerg.

Placeringskampe

Samlet rangering

Kilder / eksterne henvisninger 
 Hockey Archives – Championnats d'Europe féminins 1995  

Ishockey i 1995
1995 (kvinder)
Ishockey for kvinder
Remote procedure call

Remote Procedure Call (RPC) er en populær netværksprotokol, der implementerer client/server paradigmet.

RPC forløber således:

 Et system (klienten) kalder et system på en anden maskine (serveren) for at få udført en ønsket procedure. Sammen med kaldet overføres evt. parametre til proceduren.
 Serveren behandler forespørgslen og returnerer et svar.
 Klienten modtager svaret.

RPC implementeres ofte med synkrone kald, hvor klienten venter indtil serveren returnerer svaret, men kan også implementeres asynkront, hvor klienten foretager sig noget andet i tidsrummet mellem den sender forespørgslen og modtager svaret.

RPC-kald kan ske i en transaktionskontekst, hvor en fejl på enten klienten eller serveren, tilbageruller ændringer evt. på både klient og server.

Eksempler på protokoller, der kan bruges til RPC er:
SOAP (Web service) (understøtter ikke umidddelbart transaktioner)
CORBA. (understøtter transaktioner)
MQ (understøtter ikke umiddelbart transaktioner i RPC)

Middleware
Datanet
Trevangsbrug

Trevangsbrug betegner et dyrkningssystem i landsbyfællesskabets tid kendetegnet ved, at den dyrkede jord til en landsby var delt i 3 indhegnede vange med en 3-årig rotation.

Den samlede jord (til fx en typisk landsby på Fyn) kunne omfatte ca. ti til femten kvadratkilometer – der er således også ca. 3-4 km mellem hver landsby. En stor del (den yderste så at sige) var overdrev til græsning for kvæg og får, og skov, hvor svinene fandt føde, og hvor man skovede gærdsel og brændsel, dvs. mindre træstykker, pinde, skud o.l. til brug for brænde og gærde (hegn). Man sagde, at landsbyen ejede underskoven, godsejeren ejede overskoven, dvs. retten til at fælde træer til tømmer, og kongen ejede jagten. Ofte havde godsejeren dog overtaget jagtretten mod at svare kongen en vis årlig mængde vildt.
Så fulgte engene ("engen er markens moder") til brug for høslæt, dvs. hø til dyrene om vinteren, – og derefter og endnu nærmere landsbyen, lå de tre mægtige vange, ofte hørte der til en gård 30 tønder land dyrket ager.
Dvs. at hvis der var fx 12 gårde i en landsby, kunne de tre vange omfatte 360 tønder land agerjord.
Størstedelen af landsbyens jord var således skove, overdrev og enge.
Hver gård havde en del af hver vang. Da vangene var ret store, var hver vang ofte underopdelt i flere åse. Hver gård havde så sin (lange strimmel) ager i hver ås.

Treskiftebruget kendes tidligst i Europa fra de store kongelige godser i det nordlige Frankrig og det sydvestlige Tyskland fra karolingertiden.

Det typiske sædskifte i Danmark var byg-rug-fælled eller rug-byg-fælled (på Møn og Lolland-Falster). Sammen med byg kunne ofte sås havre i de dårligste jorder. 3-vangsbrug var i 1682 stort set enerådende på Sjælland, på Falster, på Østfyn og i Østjylland.

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Karl-Erik Frandsen: "1536-ca. 1720" (Det danske Landbrugs historie II, Odense 1988); 
 Niels Hybel (ed): Danmark i Europa – 750-1300, Forlaget Tusculanum, 2003;
 Erland Porsmose: "De fynske landsbyers historie – i dyrkningsfællesskabets tid" (Odense University Studies in History and Social Sciences, Vol. 109. Odense Universitetsforlag 1987); 
 Claus Bjørn (red.): Det danske landbrugs historie I-IV (Landbohistorisk Selskab, Odense 1988);

Eksterne henvisninger 

 Viggo Hansen: "Vore landsbyers alder og struktur. Studier over 2 markbøger fra 1688-matriklen" (Geografisk Tidsskrift, Bind 58; 1959)
 Henrik Larsen: "Trevangsbruget i Jylland" (Historie/Jyske Samlinger, 5. række, Bind 1; 1932)

Dyrkningssystemer
İsmet İnönü

Mustafa İsmet İnönü (24. september 1884 – 25. december 1973) var Tyrkiets premierminister i 1923-24, 1925-37 og 1961-65 og præsident i 1938-50.

Han var også leder af det Republikanske Folkeparti fra 1938 indtil 1972, da han blev afløst af Bülent Ecevit.

Hans søn Erdal İnönü var midlertidig premierminister i 1993.

Eksterne henvisninger 

Tyrkiets premierministre
Tyrkiets præsidenter
Isabella (virksomhed)

Isabella er en dansk virksomhed, som markedsfører fortelte til campingvogne, Camp-let og telte samt en række tilbehør til disse.

Virksomheden blev grundlagt i Vejle i 1957 af Søren Odgaard. Han var blandt de første til at markedsføre camping i Danmark.

I dag er Isabella repræsenteret med datterselskaber i Norge, Storbritannien, Tyskland og Holland. Herudover er der eksport til Sverige, Østrig, Frankrig, Belgien, Italien, Luxembourg, Portugal, Polen, Australien, Schweiz, Israel, Spanien. 

Detailvirksomheder i Danmark
Etableret i 1957
Virksomheder i Vejle
Kenan Evren

Ahmet Kenan Evren (født 17. juli 1917, død 9. maj 2015) var Tyrkiets præsident i 1980-89.

Evren gik ind i det tyrkiske forsvar i 1936. Efter at have tjenestegjort som artilleriofficer blev han stabsofficer i 1949, og han havde der efter en række forskellige poster både i Tyrkiet og udlandet. Han blev chef for den tyrkiske generalstab i 1978.

Da de tyrkiske generaler styrtede regeringen ved et statskup i 1980, blev Evren statsoverhoved som leder for Tyrkiets "nationale sikkerhedsråd". I 1982 tog han også formelt titel som præsident. I forbindelse med kuppet blev 50 personer henrettede og en halv million arresterede, hvoraf hundredvis døde i fængsel. Dette gjorde, at de tyrkiske anklagemyndigheder i 2012 rejste sag mod den da 95 år gamle Evren. Han blev i juni 2014 dømt til livstids fængsel. Evren døde den 9. maj 2015 på et militærsygehus i Ankara, 97 år gammel.

Noter

Eksterne henvisninger 

Tyrkiets præsidenter
Statsoverhoveder der kom til magten ved kup
Kostas Karamanlis

Kostas Karamanlis (fulde navn: Konstantínos Alexándrou Karamanlís, Κωνσταντίνος Αλεξάνδρου Καραμανλής; født 14. september 1956) er en græsk politiker, der var Grækenlands premierminister fra 2004 til 2009. Han tabte efter to perioder til Georgios Andrea Papandreou fra det panhellenske socialistparti (PASOK).

Kostas Karamanlís er nevø af Konstantinos Karamanlis, en tidligere premierminister og græsk præsident.

Politikere fra Grækenland
Elefantskildpadde

Elefantskildpadde (Chelonoidis nigra) tilhører slægten Chelonoidis fra familien (Testudinidae). Der er beskrevet 15 underarter, af dem gælder dog fem som uddøde.

Beskrivelse og adfærd 
Elefantskildpadden lever  på Galápagosøerne, en øgruppe i Stillehavet. På de større øer med en frodig vegetation i regnfugtige, højtliggede områder lever underarter med kuppelformede skjolde. De mere med græs bevoksede flade øer, med en mager vegetation og et meget varmt, tørt klima, har de saddelformede skjolde. Øer med flere vegetationszoner er beboet af flere underarter. 

Underarten C. nigra abingdonii gælder som uddø den 24. juni 2012. Den sidste repræsentant var Lonesome George, han døde i Galapagos-Nationalpark ca. 100 år gammel. En intensiv eftersøgning på øen Pinta efter en artspartner førte ikke til flere eksemplarer af denne underart (Pritchard 2004). Der bestod en mulighed, på naboøen Isabela, hvor der allerede var fundet enkelte eksemplarer mit genetiske kendetegn af denne underart.

Vegetationsformen i habitatet af de enkelte underarter rækker fra tornbuske og Kaktus i det kystnære lavland, over buske og løvskov til tropiske skove med en tæt undervækst i de højere regioner. Adulte dyr foretrækker de frugtbare vegetationszoner. Hunnerne vandrer dog ud til de varme kystområder for at lægge æg, hvor også ungdyrene vokser op.
En af de første som besøgte øgruppen, naturforskeren Charles Darwin, har kommenteret følgende: «Disse dyr vokser til enorme størrelser. Flere tror de er så store at der kræves seks mennesker til at løfte dem fra skjoldet.» Dette er grunden til et fænomen på øen kaldes gigantisme, fravær af naturlig prædation. De største skildpaddere havde en overlevelsesfordel og ingen ulemper i eller i form af naturlige fjender.

Skilpadder er et planteædende dyr med en føde bestående af kaktus, græs, blade, lianer, og frugt. De foretrækker særlig frisk græs og "giftig æble", Hippomane mancinella) (giftig for mennesker), endemisk guava (Puidium galapageium) og bromeliad (Tillandsia insularis). Skilpadder æder store mængder mad når det er tilgængelig. Ved at hente det meste af dens vandforbrug fra dug og kaktusser i vegetationen, (specielt Opuntia Kaktus), kan skilpadderne gå i lange perioder uden at drikke.

Landskildpadder
Politiske partier i Rumænien

Rumænien er et flerpartidemokrati siden 1990. De vigtigste politiske partier i Rumænien i dag er:

 Nationalliberale parti
 Socialdemokratiske parti
 Demokratisk-liberale Parti
 Kristelig-demokratiske Nationale Bondeparti
 Demokratisk Forening af Ungarere i Rumænien
 Storrumænien-partiet

Mindre partier 
 Grønne Parti
 Demokratisk Forum af Tyskere i Rumænien
 Konservative Parti (Rumænien)

Tidligere partier 
 Jerngarden, en fascistisk bevægelse
Bibert

Bibert er en knap 36 km  lang flod i landkreisene   Fürth og  Ansbach i Mittelfranken,  i den tyske delstat  Bayern.

Geografi 

Bibert har sit udspring sydvest for Schmalnbühl i kommunen Flachslanden i landskabet Frankenhöhe og løber gennem landskabet  Rangau. Her  går den  gennem kommunerne Rügland og Dietenhofen. Ved  Münchzell munder Haselbach ud i Bibert. Syd for sammenløbet med bækkene Egels og Weihersmühlbach ligger Schwaighausen. Den passerer syd om Großhabersdorf og Vincenzenbronn. Øst for landsbyen Bubenmühle danner Bibert grænsen mellem Ammerndorf og Roßtal. Ved  Zirndorf ligger bydelene Weinzierlein, Wintersdorf og Leichendorfermühle syd for Bibert som skærer igennem Leichendorf og Zirndorf. Det sidste stykke af Bibert, omkring 1,9 kilometer, danner grænse mellem byerne Zirndorf og Oberasbach. Bibert munder ud i Rednitz ovenfor Weikershof, der er en del af  byområdet Fürth.

Referencer 

Floder i Bayern
Landkreis Fürth
Landkreis Ansbach
Lim

Lim er et materiale, der kan bruges til at få flere genstande til at hænge sammen. 

Lim fås både i (helt eller delvis) flydende form såsom for eksempel kontaktlim, sekundlim, snedkerlim og andre slags lim, man for visse typer kun skal bruge med største forsigtighed og over til limtyper i fast form, som i for eksempel limstifter, der helt uden risiko kan bruges af børnehavebørn. 

Ved kontaktlim skal man holder emnerne klemt sammen i et stykke tid, før det har nogen effekt, mens andre typer lim virker med det samme. Lim, beregnet til børn (limstifter), kan som regel skylles væk med almindelig vand.

Se også
 Klister

Eksterne henvisninger 

 
Fastgøringsemner
Stikhokken i Hydeskov

Stikhokken i Hydeskov er en knap 3 m høj bunke grene (i andre landsdele kaldet en stikhob), der efter sigende har ligget på stedet i flere hundrede år. Sikkert er det, at den har eksisteret siden omkring 1875. En skovfoged Radby, der var ansat i skoven fra 1906 til 1945 berettede omkring 1962, at den havde været der, siden han blev ansat, og til et studie fra 1929 berettes, at en skovrider erindrer stikhokken gennem 55 år. Bunken ligger ved en skovvej i Hydeskov ca. midtvejs mellem Sakskøbing og Nykøbing Falster i et område, der danner en lavning fra Guldborg Sund til Sakskøbing Fjord, og som afvandes mod nordvest af Sakskøbing å og mod sydøst af Flintinge å. Stikhokken ligger ved vandskellet. Skovområdet har ikke været dyrket siden istiden.

Stikhokken er dog sandsynligvis ældre end 140 år, og den er efter alt at dømme den sidste af et større antal (måske op til 50), der har ligget spredt rundtom i fortrinsvis Jylland. I 1929 kendes således 48 sten- eller stikhobe i Danmark og Sydslesvig Fænomenet kendes også i forskellige udformninger fra både oversøiske og europæiske lande.

Sprog og sagn 
En stik (eller stikke) er et lille stykke træ (sammenlign f.eks. en tændstik) og ordet hokke er lollandsk og falstersk dialekt for en lille bunke af f.eks. roer eller blade. I andre landsdele, fx Vendsyssel, var fænomenet bl.a. kendt som en stikhob.

Der findes et sagn, der giver en forklaring på stikhokken i Hydeskov. På et tidspunkt i midten af 1700-tallet eller måske endnu tidligere er en forhadt skovfoged blevet myrdet af en krybskytte på stedet. Liget fik lov til at blive liggende, fordi andre forbipasserende smed grene over det. Ifølge én version af historien huserede den afdødes genfærd på stedet, og for at sikre sig selv måtte man blive ved med at kaste nye grene på bunken, hver gang man passerede. Nogle versioner af sagnet sætter sågar årstal på udåden (1653 eller 1657). De yngste versioner af sagnet omtaler ikke mordet, men nøjes med at fastslå, at man kunne beskytte sig mod ulykker og uheld ved at fortsætte skikken. Forbipasserende kaster stadig en stik på hokken, så selv om den selvfølgelig synker sammen i bunden, bliver den ikke mindre. 

Andre steder i verden kender man som sagt lignede traditioner med tilsvarende sagn tilknyttet. Nogle steder brugte man dyrehår eller -skind eller sten, og den berømteste stendynge er vel den, som muslimske pilgrimme skal bidrage til under deres pilgrimsfærd til Mekka. Nogle steder er motivet at tildække det onde, andre steder at mindes et offer, og undertiden er det blot en rituel handling for at sikre sig en god rejse. 

En anden variation af skikken går ud på at binde tøjstykker på et træ for dermed at binde sin onde skæbne til træet og befri sig for den. En helt moderne version er suttetræer, hvor forældre på rituel vis afslutter barnets periode som pattebarn og overgangen til en ny del af barnelivet.

Kilder

Eksterne henvisninger 

Folkeminde
Lolland
Privatskove i Danmark
Guldborgsund Kommune
I-faktoren

I-faktoren (IF),er en måling af videnskabelige tidsskrifters og forskeres status på baggrund af citationer af artikler fra pågældende medier/ personer.

Den opnåede faktor bliver ofte brugt for at fastslå betydningen af kompetencer og videnskabelig integritet.

IF blev udviklet af den amerikanske videnskabsmand Eugene Garfield, grundlæggeren af Institute for Scientific Information.

Faktorens opbygning er baseret på antallet af citationer, som er offentliggjort et givet år divideret med det totale antal af artikler publiceret.

Ekstern henvisning 
 Statistik for danske videnskabelige artikler (engelsk) .
 Science Gateway Impact Factor (engelsk).

Videnskab
LaRon Landry

LaRon Louis Landry (født 14. oktober 1984 i Ama, Louisiana) er en amerikansk fodboldspiller i NFL, hvor han er safety for Indianapolis Colts. Han blev draftet i 1. runde i 2007, og har tidligere spillet for Washington Redskins og New York Jets.

Landry spillede college-fodbold på Louisiana State University. 

Landry blev valgt i 1 runde, 6. valg i 2007 draften af Washington Redskins. Han var en ud af fire LSU spillere taget i 1. runde af 2007 draften sammen med JaMarcus Russell, Dwayne Bowe og Craig Davis.

Klubber 
 Washington Redskins (2007–2011)
 New York Jets (2012)
 Indianapolis Colts (2013–)

Eksterne henvisninger 

Amerikansk fodbold-safetys
Amerikansk fodbold-spillere fra Louisiana
Amerikansk fodbold-spillere fra Washington Redskins
Amerikansk fodbold-spillere fra New York Jets
Amerikansk fodbold-spillere fra Indianapolis Colts
Anquan Boldin

Anquan Kenmile Boldin (født 3. oktober 1980) er en amerikansk fodboldspiller i NFL. Han spiller i øjeblikket wide receiver for San Francisco 49ers. Han har tidligere spillet for Arizona Cardinals og Baltimore Ravens. Med Ravens var han i 2013 med til at vinde Super Bowl.

Klubber 
 Arizona Cardinals (2003–2009)
 Baltimore Ravens (2010–2012)
 San Francisco 49ers (2013–)

Eksterne henvisninger 

 

Amerikansk fodbold-spillere fra Florida
Amerikansk fodbold-wide receivers
Amerikansk fodbold-spillere fra Arizona Cardinals
Amerikansk fodbold-spillere fra Baltimore Ravens
Kat DeLuna

Kathleen Emperatriz DeLuna eller bare Kat DeLuna som hun kaldes (født den 17 november 1987 i Bronx, New York), er en amerikansk R&B sanger. Hun har udgivet et udgivet et album i 2009 som hedder 9 lives.

Eksterne henvisninger 

Sangere fra USA
Hiphoppere fra USA
Personer fra New York
Ryde (Holstebro Kommune)

Ryde er en landsby i det nordlige Vestjylland ca. 10 kilometer fra Holstebro og ca. 6 km fra Vinderup. Byen har  og er beliggende i Region Midtjylland under Holstebro Kommune. Landsbyen ligger i Ryde Sogn.

Ryde er blandt andet kendt for speedwaykøreren Bjarne Pedersen.

Se også 
 Ryde Kirke

Kilde 

Byer i Holstebro Kommune
Andrea Bocelli

Andrea Bocelli er (født 22. september 1958 i Toscana, Italien) er italiensk tenor. Han har på verdensplan solgt over 70 millioner albums.

Allerede i en tidlig alder viste han, at han havde store musikalske evner, da han i en alder af 6 år begyndte at spille klaver. Han blev født med grøn stær og blev blind i en alder af 12 år, da han kom ud for en fodboldulykke.

Diskografi

Album 
 Il mare calmo della sera (1994)
 Bocelli (1995)
 Viaggio Italiano (1995)
 Romanza (1997)
 Aria – the opera album (1997)
 Hymn for the World (1997)
 Hymn for the World 2 (1998)
 Sogno (1999)
 Sacred Arias (1999)
 Verdi (2000)
 Requiem (2001)
 Cieli di Toscana (2001)
 Sentimento (2002)
 Andrea (2004)
 Amore (2006)
 The Best of Andrea Bocelli: Vivere (2007)
 Incanto (2008)
 My Christmas (2009)

Singler 
 "Il Diavolo e l'Angelo" 1991 vinyl, 'B' side "Proprio Tu"
 "Con te partirò"
 "Time To Say Goodbye" (Sarah Brightman & Andrea Bocelli) (1996)
 "Vivo per lei" (1996)
 "Je vis pour elle" (1996)
 "Vivo por elle" (1996)
 "Ich Lebe Für Sie" (1996)
 "Canto Della Terra" (1999)
 "The Prayer" (Celine Dion & Andrea Bocelli) (1999)
 "Ave Maria" (1999)
 "Silent Night" (1999)
 "Melodramma" (2001)
 "Besame Mucho" (2006)
 "Somos Novios" (Christina Aguilera & Andrea Bocelli) (2006) 
 "Con te partirò" (2007)
 "Dare to live" (Vivere) (Laura Pausini & Andrea Bocelli) (2008)
 "Vive Ya" (Laura Pausini & Andrea Bocelli) (2008)
 "White Christmas" (2009)
 "What Child Is This"  (Mary J. Blige & Andrea Bocelli) (2009)
 "Bridge over Troubled Water" (Mary J. Blige & Andrea Bocelli) (2010)

Opera 
 Giacomo Puccini's La Bohème (2000)
 Giacomo Puccini's Tosca (2003)
 Giuseppe Verdi's Il trovatore (2004) 
 Jules Massenet's Werther (2005)
 Ruggiero Leoncavallo's Pagliacci (2006)
 Pietro Mascagni's Cavalleria rusticana (2007)
 Georges Bizet's Carmen (2008)
 Umberto Giordano's Andrea Chénier (2010)

DVD'er 
 A Night in Tuscany (1998)
 Sacred Arias: The Home Video (2000)
 Tuscan Skies (Cieli di Toscana) (2002)
 Credo: John Paul II (2006)
 Under the Desert Sky (2006)
 Vivere Live in Tuscany (2008)
 Incanto| Incanto The Documentary (2008)
 My Christmas Special (2009)

Eksterne henvisninger 

 
 

Sangere fra Italien
Musikere fra Italien
Ammerndorf

Ammerndorf er købstad (markt) i Landkreis Fürth i Regierungsbezirk Mittelfranken i den tyske delstat Bayern.

Geografi 
Ammerndorf ligger i landskabet Rangau omkring 16 km vest for Nürnberg, 24 km nordøst for Ansbach og 49 km øst for Rothenburg ob der Tauber. Gennem kommunen løber floden Bibert, der munder ud i Rednitz ved Zirndorf.

Nabokommuner 
Nabokommunerne er (fra nord, med uret):
 Cadolzburg
 Zirndorf
 Roßtal
 Großhabersdorf

Inddeling 
Ammerndorf består af hovedbyen og landsbyen Bubenmühle.

 Ammerndorf er kendt tilbage til 1246.
Cadolzburg

Cadolzburg (ældre sprog: Kadolzburg; lokalt: Sporch) er en købstad (markt) i Landkreis Fürth i Regierungsbezirk Mittelfranken i den tyske delstat Bayern.

Geografi 
Der er store højdeforskelle i kommunen.

Nabokommuner 
Nabokommunerne er (fra nord, med uret):
 Veitsbronn
 Seukendorf
 Fürth
 Zirndorf
 Ammerndorf
 Großhabersdorf
 Langenzenn

Inddeling 
Cadolzburg består af hovedbyen og 15 landsbyer og bebyggelser:

Borgen 

Byen, der er nævnt første gang i 1388 har navn efter borgen Cadolzburg, der er kendt fra 1157. Det nuværende borganlæg stammer fra det 13. – 18. århundrede. Fra 1260 tjente Cadolzburg som sæde for Huset Hohenzollernes borgrevskab Nürnberg. Kurfyrst Frederik 1. af Brandenburg ombyggede borgen fuldstændigt. Han døde her i 1440.

Eksterne henvisninger 
 Burgschloss Cadolzburg
Hornemansgade

Hornemansgade er en gade Strandvejskvarteret (også kaldet komponistkvarteret) på Østerbro i København. Den knap 250 meter lange gade går først et kort stykke fra Østerbrogade, før den drejer 90 grader ved Kong Oscars Gade og krydser efterfølgende Kildevældsgade for senere at ende i et skævt kryds med Edvard Griegs Gade og Sibeliusgade.

Gadens historie 
Gaden fik sit navn omkring 1897 efter komponisten Emil Hornemann (1809-1870). Hans mest kendte melodi er Højt fra træets grønne top fra 1848.

I nr. 1 lå der en politistation omkring 1910.
I nr. 2 boede der i 1911 en progressiv familie, Agerbeck, der omfattede en jordemoder, skomager og typograf.

I midten af 1950'erne havde Poul Rasmussen ”Pibereparation” i 1A, og nr. 31 boede massøsen Jenny Ryslet. I nr. 8 holdt Syvende Dags Adventisternes Danske Konferens til.

Det var stadig tydeligt i midten af 1950’erne at se at der ikke er langt til havet fra denne gade, da der bl.a. boede en rigger og en patruljebådsfører.

Nævneværdige bygninger i gaden 

Nr. 38-42 er en del af en karré fra 1940 der også omfatter Edvard Griegs Gade og Borgervænget. Det er et modernistisk murstensbyggeri med store vinduer og glasdøre. Det er relieffer over dørene. I nederste venstre hjørne står husnumret der omfattes af koncentriske cirkler.

Nr. 36 er på en stor matrikel, der også strækker ud til Østerbrogade 163, og som ud til Hornemannsgade er fra 1965. Konsulatet for Sierra Leone findes her, ligeledes Motorship Agencies A/S og en række andre firmaer. Meget specielle adgangsforhold: Inde i porten er der en terrazzotrappe op til selve opgangen, der pudsigt nok også har en elevator.

Nr. 28-30 er fra 1905 og gængs etagebyggeri i røde mursten med store festlige tal over dørene.
Nr. 1 og 1A er fra 1907 og i jugendstil. Nr. 1 er hvidmalet og rummer klubværelser. Nr. 1A er i en lys ærtegrøn og med mørkegrønne vinduer.

De ulige numre er næsten alle en del af Strandvejskvarteret.

Eksterne henvisninger

Noter 

Gader på Østerbro